
J e g y z ő k ö n y v
Készült:	Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és   Településfejlesztési Bizottsága  2026. június 23.-án (kedden)  du. 13 órakor megtartott nyilvános soros ülésén.
Az ülés helye: a Polgármesteri Hivatal díszterme.
Jelen vannak:				Palásti Pál			bizottság elnöke
Bartus László			bizottság elnök-helyettese
Mucsi István			bizottság tagja
Szabóné Pálinkás Györgyi	bizottság tagja
Potorné Kovács Ágnes		bizottság tagja	
										
Tanácskozási joggal jelent meg: 	
					Kató Pálné			jegyző
					Tápainé Karkas Krisztina	irodavezető
					Gálné Gyöngyi Éva		irodavezető-helyettes							Fülöpné Szeri Noémi		jegyzőkönyvvezető

Palásti Pál bizottság elnöke: köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mivel az 5 fő bizottsági tagból mind az 5 fő bizottsági tag megjelent.
Szavazásra bocsátotta az ülés napirendjére általa írásban kiadott meghívó szerinti javaslatot, mellyel a bizottság tagjai egyhangúlag 5 igen szavazattal egyetértett, melyet a Bizottság az alábbi határozatba foglalt.
1.) Napirend
Tárgy:									Előadó:
A Bizottság 2026. júniusi ülése napirendjének jóváhagyása			Palásti Pál bizottság elnöke
(A meghívó e jegyzőkönyv melléklete)

Palásti Pál bizottság elnöke:  szóbeli kiegészítést  nem tett. Kihirdette a tárgyban hozott Bizottsági döntés.

35/2026. (VI. 23) PEFTB határozat
Tárgy: A Bizottság 2026. júniusi ülése napirendjének jóváhagyása
H a t á r o z a t
Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottsága a Bizottság Elnöke által kiadott, a Bizottság 2026. június 23. napján tartandó ülése meghívójában feltüntetett napirendi pontokat vette fel tárgyalásra. 
Az ülés napirendi pontjai:

1. A Bizottság 2026. júniusi ülése napirendjének jóváhagyása
Előadó: Palásti Pál  Bizottság Elnöke
 	
1. Az önkormányzat és az önkormányzati hivatal 2025. évi költségvetési pénzmaradványa végleges felosztásának véleményezése
            Előadó: Erhard Gyula polgármester, Kató Pálné jegyző, Palásti Pál Bizottság Elnöke

1. Belsőellenőri jelentés a Csanyteleki Polgármesteri Hivatal által végzett személyes adatkezelés és az e-ügyintézés feladata ellátása ellenőrzése véleményezése
Előadó: Erhard Gyula polgármester, Kató Pálné jegyző, Palásti Pál Bizottság Elnöke

3.) A „Csanytelek, Arany János utca (hrsz: 051) külterületi szakasz útburkolat építés” című kivitelezési munkára kiírt beszerzési eljárásáról Ajánlatkérői döntés véleményezése 
           Előadó: Erhard Gyula polgármester, Kató Pálné jegyző, Palásti Pál Bizottság elnöke
1. Egyebek

Határozatról értesítést kap:
· Bizottság Elnöke és Tagjai (Helyben)
· Kató Pálné jegyző és általa
· Irattár

2.) Napirend
Tárgy: 									Előadó: 
          Az önkormányzat és az önkormányzati hivatal 2025. évi 			Erhard Gyula polgármester	
           költségvetési pénzmaradványa végleges felosztásának véleményezése		Kató Pálné jegyző
									Palásti Pál  bizottsági elnök
(Tárgyi írásos előterjesztés e Bizottság jegyzőkönyve melléklete.)						
Kató Pálné jegyző: az írásban kiadott előterjesztéshez tett szóbeli kiegészítésében elmondta, hogy az önkormányzat 2025. évi költségvetése végrehajtásáról szóló zárszámadás után célszerű a Képviselő-testületnek döntést hozni, melyet külön határozatba foglaltan tárgyal és előzetesen véleményez a Bizottság a szabad pénzeszközök felhasználása kérdéskörében. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és Képviselő-testület elé terjesztését.
Palásti Pál  bizottság elnöke: szóbeli kiegészítést nem tett az írásban kiadott előterjesztéshez.  
K é r d é s,  hozzászólás nem hangzott el.
Palásti Pál  bizottság elnöke: összefoglalójában megállapította, hogy a napirendi ponthoz kérdés és hozzászólás nem hangzott el, módosító javaslat nem volt. Szavazásra bocsátotta az előterjesztés szerinti határozati javaslatot, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
36/2026. (VI. 23.) PEFTB határozat
Tárgy:  Az önkormányzat és az önkormányzati hivatal 2025. évi költségvetési pénzmaradványa végleges felosztásának véleményezése

H a t á r o z a t

Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési  Bizottsága az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés e) pontja szerinti jogkörében eljárva, a tárgyban benyújtott előterjesztést megtárgyalta és egyetért annak a Képviselő-testület általi jóváhagyásával, a tárgyi előterjesztés határozati javaslatában foglaltak  szerint.

Határozatról értesítést kap:
1. Csanytelek Község Önkormányzata Képviselő-testülete  Tagjai (Helyben)
1. Erhard Gyula polgármester
1. Kató Pálné jegyző és általa
1. Pénzügyi Ellenőrző, Foglalkoztatáspolitikai és Településfejlesztési Bizottsága Tagjai (Helyben)
1. Tápainé Karkas Krisztina Adó- és Pénzügyi Iroda Vezetője
1. Irattár

3.) Napirend
Tárgy: 									Előadó: 
Belsőellenőri jelentés a Csanyteleki Polgármesteri Hivatal által végzett		Erhard Gyula polgármester 
személyes adatkezelés és az e-ügyintézés feladata ellátása ellenőrzése 		Kató Pálné jegyző
véleményezése 								Palásti Pál  bizottság elnöke

								
(Tárgyi írásos előterjesztés és melléklete a Bizottság jegyzőkönyve melléklete.)
Kató Pálné jegyző: az írásban kiadott előterjesztéshez tett szóbeli kiegészítésében szólt arról, hogy vezetőként általa végrehajtott feladatot ellenőrzött a belsőellenőr, aki nem kezdeményezett sem hiánypótlási eljárást, vagy intézkedési terv készítését. Indítványozta az előterjesztés és ahhoz mellékletként csatolt belső ellenőri jelentésben foglaltak megvitatását, elfogadását és annak határozatba foglalásával Képviselő-testület elé terjesztését.
Erhard Gyula polgármester és Palásti Pál  bizottság elnöke: szóbeli kiegészítést nem tett az előterjesztéshez.  
K é r d é s,  hozzászólás nem hangzott el.
Palásti Pál bizottság elnöke: összefoglalójában megállapította, hogy a napirendi ponthoz kérdés, hozzászólás nem hangzott el, módosító javaslat nem volt. Szavazásra bocsátotta az előterjesztés szerinti határozati javaslatot, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
37/2026. (VI. 23.) PEFTB határozat
Tárgy: a Csanyteleki Polgármesteri Hivatal belsőellenőri szabályszerűségi vizsgálatáról szóló jelentésének véleményezése

H a t á r o z a t

Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottsága napirendje keretében ülésén megtárgyalta a tárgyi előterjesztésben és a belső ellenőr által kiadott jelentésében foglaltakat, melyet az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés es) pontja szerinti jogkörében eljárva elfogadott és annak Képviselő-testület általi jóváhagyására tesz javaslatot.

Határozatról értesítést kap:
· Kató Pálné jegyző és általa 
· Csanytelek Község Önkormányzata Képviselő-testület Tagjai (Helyben)
· Bizottság Elnöke és Tagjai (Helyben)
· Irattár


4.) Napirend
Tárgy: 									Előadó: 
 A „Csanytelek, Arany János utca (hrsz: 051) külterületi szakasz		Erhard Gyula polgármester		útburkolat építés”	építés” című kivitelezési munkára kiírt		Kató Pálné jegyző
beszerzési eljárásról Ajánlatkérői döntés véleményezése 			Palásti Pál  bizottság elnöke

								
(Tárgyi írásos előterjesztés e Bizottság jegyzőkönyve melléklete.)						
Kató Pálné jegyző: az írásban kiadott előterjesztéshez tett szóbeli kiegészítésében elmondta, hogy az Versenyképes Járások Program II. ütemére benyújtott „Csanytelek, Arany János utca (hrsz: 051) külterületi szakasz útburkolat építés” című kivitelezési munkára kiírt pályázatra Csanytelek Község Önkormányzata 2026. június 05-én meghívásos pályázati eljárást írt ki a közbeszerzési értékhatárokat el nem érő beszerzések szabályzata szerint. A pályázati felhívásra 2026. június 12. napjáig tartó határidőig 3 db pályázat érkezett, melyeket  értékelve a legkedvezőbb ajánlatot tevő az ÚT-ÉP-KER 97 Kft. A kivitelezés teljes összköltsége 30.099.000,-Ft melyből összesen 30.000.000,-Ft számolható el a pályázat keretében. A beruházásra vonatkozó önkormányzati önerő  összege  99.000,-Ft. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és Képviselő-testület elé terjesztését.
Erhard Gyula polgármester és  Pál  bizottság elnöke: szóbeli kiegészítést nem tett az írásban kiadott előterjesztéshez.  
K é r d é s,  hozzászólás nem hangzott el.
Palásti Pál  bizottság elnöke: összefoglalójában megállapította, hogy a napirendi ponthoz kérdés és hozzászólás nem hangzott el, módosító javaslat nem volt. Szavazásra bocsátotta az előterjesztés szerinti határozati javaslatot, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
38/2026. (VI. 23.) PEFTB határozat
Tárgy:   a „Csanytelek, Arany János utca (hrsz: 051) külterületi szakasz útburkolat építés” című kivitelezési munkára kiírt beszerzési eljárásról  Ajánlatkérői döntés véleményezése

H a t á r o z a t

A  Pénzügyi Ellenőrző, Foglalkoztatáspolitikai és Településfejlesztési Bizottság  az önkormányzat szervezeti és működési szabályzatról szóló 14/2015. (XI. 27.) önkormányzati rendelet 24. § 1) bekezdés e) pontja szerinti jogkörében eljárva megtárgyalta tárgyi előterjesztésben foglaltakat és az alábbi támogató véleményét terjeszti Képviselő-testület elé döntéshozatalra.

1.) A Bizottság javaslatot tesz a Képviselő-testületnek a Versenyképes Járások Program II. ütemre (Támogatói Okirat iratazonosítója: 4158931469) benyújtott „Csanytelek, Arany János utca (hrsz: 051) külterületi szakasz útburkolat építés” című projekt kivitelezési munkálataira kiírt beszerzési eljárás érvényesnek és eredményesnek való  minősítésére.

2.) Támogatja a Bizottság, hogy a Képviselő-testület az 1.) pontban rögzített fejlesztési célkitűzés kivitelezési munkálatainak elvégzésére nyertes ajánlattevőként az ÚT-ÉP-KER 97 Kft. (Székhely: 1077 Budapest, Izabella utca 27/A fsz. 3.), mint legjobb ár-érték arányt megjelenítő, érvényes ajánlatot tevő gazdasági társaságot jelölje meg. A nyertes ajánlattevő által tett ellenszolgáltatás összegeként: 23.700.000,-Ft + 6.399.000,-Ft ÁFA = bruttó 30.099.000,-Ft (azaz: harmincmillió- kilencvenkilencezer forint) meghatározásával egyetért.

3.) A Bizottság egyetért a Képviselő-testület a 2026. évi Versenyképes Járások Program II. üteme keretében megvalósuló kivitelezés során
· teljes összköltségét:							30.099.000,- Ft
· elszámolható költségét összesen:					30.000.000,- Ft
· az önkormányzat saját forrásból rendelkezésére álló önerőt 	                  99.000,- Ft
             összegben hagyja jóvá.
4.)  Egyetért a Bizottság azzal, hogy a Képviselő-testület a határozat 3.) pontjában írt önerő összegét az önkormányzat a 2026. évi költségvetési rendeletének elkülönített kerete terhére biztosítsa, annak teljesítésére kötelezettséget vállaljon.
5.) A Bizottság támogatja a Képviselő-testület azon döntését, miszerint felhatalmazást ad Erhard Gyula Polgármester úr számára a testület határozata 2.) pontja szerinti nyertes ajánlattevővel a kivitelezésre irányuló szerződés megkötésére, Csanytelek Község Önkormányzata nevében és képviseletében történő aláírására. 

Határozatról értesítést kap:
-  Kató Pálné jegyző és általa
-  Csanytelek Község Önkormányzata Képviselő-testülete Tagjai (Helyben)
-  Erhard Gyula polgármester
-  Bizottság Elnöke és Tagjai (Helyben)
-  Tápainé Karkas Krisztina Adó- és Pénzügyi Iroda Vezetője
-  Irattár  

5.) Napirend
Egyebek
Kató Pálné jegyző: a központi jogszabályok önkormányzatokat érintő változásairól adott részletes tájékoztatást. Elmondta, hogy a Csongrád- Csanád Vármegyei Kormányhivatal az elmúlt héten helyszíni ellenőrzést tartott a Hivatal anyakönyvi feladatai, továbbá a kereskedelmi feladatok körébe tartozó 2025. és 2026. évben keletkezett és lefolytatott eljárások iratai áttekintésével, melynek eredményét tartalmazó jegyzőkönyv még nem érkezett meg, de tudomása szerint nem találtak az ellenőrzés során olyan jogsértést, amely külön intézkedést igényelne.
Bejelentette, hogy az Mötv. vonatkozó rendelkezése módosítása miatt 2026. július 1. napjával nem módosul az önkormányzat polgármestere illetménye, annak  jelenlegi összege befagyasztásra került, viszont egyéb juttatás címén eddig az illetmény 15 %-a úgy a polgármester, mint a társadalmi megbízatású alpolgármester esetében megszűnik idén június 30. napjával. Intézkedést nem kell tennie sem a KIRA, sem helyi számfejtésben.
Palásti Pál bizottság elnöke: megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.

K.m.f.


………………………………………				…………………………………………	
              Bartus László                                                                                        Palásti Pál		
    Bizottság Elnök-helyettese	         			                            Bizottság Elnöke


